и 22-ма членове на партията. [...] По време на мероприятието Wang Xingang изнесе пред всички членове на партията оживен урок във връзка с нея, с акцент върху „процеса на развитие на партията, какво следва да се направи от членовете на партийната организация в новосъздадени предприятия и как представителите на партията трябва да играят водеща роля“. След това Wang Xingang връчи на свой ред на всеки член на партията нейния символ и „Устава на партията“. Подобно на обновено партийно кръщение, включващо символа на партията върху гърдите и „Устава на партията“ в ръцете, между партийната организация и членовете на партията е изграден „мост, свързващ сърцата“, който ефективно засилва усещането за чест, отговорност и принадлежност на всеки член и всички кадри на партията. Тук обаче не става въпрос единствено за чест, но и за отговорност. Подобен „политически рожден ден“ позволява на членовете на партията винаги да помнят своята идентичност и мисия, да се отдадат изцяло на ролята си на пионери и да бъдат за пример в бъдещата си дейност, да обединяват и ръководят мнозинството от кадри и служители, да работят усилено, да бъдат креативни, да имат смелостта да заемат челни позиции и никога да не се предават. „Доброволно се присъединявам към Китайската комунистическа партия, подкрепям програмата на партията и се придържам към Устава на партията“ — под ръководството на секретаря на партията Zhang Jinlong в края на мероприятието участващите членове на партията вдигнаха едновременно десния си юмрук и повториха партийната клетва пред яркочервеното партийно знаме. Това събитие в Деня на партията позволи всички нейни членове да укрепят допълнително своите идеали и убеждения, да повдигнат партийния си дух и осветли посоката на бъдещата им работа“ (44).
 (71)
 В случая на Ningxia Eppen, което е третият главен производител на MSG, Комисията установи, че председателят на дружеството е заемал поста на представител на 12-тия Народен конгрес на автономен регион Ningxia Hui, поне до юли 2020 г. (45) В същото време Федерацията на промишлеността и търговията на Ningxia дава ясен отчет за ролята на ККП по отношение на дейностите на дружеството: „Първо, в разпоредбите се предвижда, че секретарят на партийния комитет трябва да присъства и да изслушва напълно становищата и предложенията, представяни по време на заседания, на които се вземат решения по важни корпоративни въпроси и други важни срещи; Второ, към настоящия момент, съответното лице, което отговаря за партийната организация, трябва да присъства и да изслушва напълно становищата и предложенията, представяни по време на важни срещи, или важни решения, свързани с управлението на производството и търговските отдели. Съответното лице, което отговаря за партийната организация и притежава високо чувство за отговорност, съобщава надлежно и своевременно на членовете на партията решенията и големите работни проекти, свързани с производството, като ангажира изцяло основните заинтересовани страни за тяхното популяризиране“ (46).
 (72)
 Присъствието и намесата на държавата на финансовите пазари (вж. също раздел 3.2.3.8 по-долу), както и в осигуряването на суровини и материали за влагане, допълнително оказват нарушаващ ефект върху пазара (47). По този начин държавното присъствие в предприятията, включително в ДП, в сектора на MSG и в други свързани сектори (като